5.4.2023
SL
Uradni list Evropske unije
C 125/303 sreda 14. septembra 2022
(33)
Da bi lahko države članice določile stopnjo prenavljanja, morajo imeti pregled nad stavbami, ki ne dosegajo ravni skoraj ničelne porabe energije.
Zato bi morale objaviti in posodabljati evidenco javnih stavb, med drugim tudi socialnih stanovanj, v okviru splošne podatkovne zbirke energijskih izkaznic.
Ta evidenca bi morala omogočati tudi zasebnim akterjem, vključno s podjetji za energetske storitve, da predlagajo rešitve za prenovo, ki jih lahko zbere opazovalnica za stavbni fond Unije.
(34)
Leta 2020 več kot polovica svetovnega prebivalstva živi na mestnih območjih.
Do leta 2050 naj bi ta delež dosegel 68 % (28).
Poleg tega bo treba polovico mestne infrastrukture do leta 2050 šele zgraditi (29).
Mesta in mestna območja so središča gospodarske dejavnosti, ustvarjanja znanja, inovacij in novih tehnologij.
Vplivajo na kakovost življenja državljanov, ki živijo ali delajo v njih.
Države članice bi morale tehnično in finančno podpirati mestne skupnosti.
Več občin in drugih javnih organov v državah članicah je že uvedlo celostne pristope k varčevanju in oskrbi z energijo ter trajnostni mobilnosti, na primer z akcijskimi načrti za trajnostno energijo ali načrti za trajnostno mobilnost v mestih, kot so načrti, pripravljeni v okviru pobude Konvencije županov, ter celostne mestne pristope, ki zajemajo več kot le posamezne posege pri stavbah ali načinih prevoza.
Potrebna so nadaljnja prizadevanja na področju izboljšanja energijske učinkovitosti mobilnosti v mestih, tako v potniškem kot tovornem prometu, saj porabita približno 40 % vse energije v cestnem prometu. Uredba ...
[Uredba o TEN-T – COD/2021/420] bi morala znatno prispevati k obravnavanju energijske učinkovitosti v mestnem prometu z doslednim, celostnim in multimodalnim pristopom, in sicer z zahtevo, da se sprejmejo načrti za trajnostno mobilnost v mestih, kot so opredeljeni v navedeni uredbi.
Poleg tega bi morale države članice za dosego ciljev te direktive močno spodbujati čim več lokalnih organov, naj sprejmejo načrte za trajnostno mobilnost v mestih, da bi prispevali k zmanjšanju porabe energije in odpravili nepotrebne prevoze, kjer je to mogoče, v skladu z načelom „energijska učinkovitost na prvem mestu“.
(35)
Javni naročniki in naročniki, ki oddajajo javna naročila gradenj, blaga ali storitev, bi morali dajati zgled pri nakupu nekaterih izdelkov in storitev ter nakupu in najemanju stavb ter sprejemati energijsko učinkovite odločitve o nakupu, uporabljati pa bi morali tudi načelo „energijska učinkovitost na prvem mestu“, tudi pri tistih javnih naročilih in koncesijah, za katere v Prilogi IV niso določene posebne zahteve.
To bi se moralo uporabljati za upravne oddelke, ki so pristojni za celotno ozemlje države članice.
Če v posamezni državi članici za določeno področje pristojnosti ni ustreznega upravnega oddelka, ki bi bil pristojen na celotnem ozemlju, bi morala obveznost veljati za tiste upravne oddelke, ki so skupaj pristojni na celotnem ozemlju te države članice.
Vendar to ne bi smelo vplivati na določbe direktiv Unije o javnem naročanju.
Države članice bi morale odpraviti ovire za javno naročanje v državi članici ali čezmejne ovire, če je mogoče tako zmanjšati stroške, doseči večje koristi notranjega trga z ustvarjanjem poslovnih priložnosti za dobavitelje in ponudnike energetskih storitev.
(36)
Vsi javni subjekti, ki vlagajo javna sredstva preko javnega naročanja, bi morali biti za zgled pri oddaji naročil in koncesij z izbiro izdelkov, storitev, gradbenih del in stavb z največjo energijsko učinkovitostjo, tudi pri tistih naročilih, za katere ne veljajo posebne zahteve iz Direktive 2009/30/ES.
V tej zvezi je treba v vseh postopkih oddaje naročila za javna naročila in koncesije z vrednostjo nad mejnimi vrednostmi iz členov 6 in 7 Direktive 2014/23/EU Evropskega parlamenta in Sveta (30), člena 2(1) Direktive 2014/24/EU Evropskega parlamenta in Sveta (31), ter členov 3 in 4 Direktive 2014/25/EU Evropskega parlamenta in Sveta upoštevati energijsko učinkovitost izdelkov, stavb in storitev, ki jih določa zakonodaja Unije ali nacionalna zakonodaja, pri čemer je treba v postopkih oddaje naročila prednostno upoštevati načelo „energijska učinkovitost na prvem mestu“.
(28) (29) (30)
https://www.unfpa.org/world-population-trends https://www.un.org/en/ecosoc/integration/pdf/fact_sheet.pdf Direktiva 2014/23/EU Evropskega parlamenta in Sveta z dne 26. februarja 2014 o podeljevanju koncesijskih pogodb (UL L 94, 28.3.2014, str. 1).
Direktiva 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES (UL L 94, 28.3.2014, str. 65).
(31)